**Treptow-Köpenick** er den niende av Berlins tolv administrative bydeler. Med 18,9 % av Berlins areal er Treptow-Köpenick den største med hensyn til flateinnhold.

Historie
--------

Forvaltningsreformen i 2001 resulterte at de tidligere bydelene Treptow og Köpenick ble slått samme til den nåværende Treptow-Köpenick. Både Treptow og Köpenick lå før Tysklands gjenforening i det tidligere DDR.

Befolkning og geografi
----------------------

Treptow-Köpenick har den laveste befolkningstetthet av alle Berlins bydeler. Sammenliknet med Tysklands 84 storbyer har bydelen et befolkningsantall som ville gitt den en 32.-plass foran Kiel og Magdeburg. Bydelen har 15 ortsteiler.

Områdene i bydelen Treptow-Köpenick

| Ortsteiler (nummerert) og ortslager | Flateinnhold(km²) | Innbyggertallpr 30.06.11 | Innbyggerepr km² |
| --- | --- | --- | --- |
| 0901 Alt-Treptow | 2,31 | 10 643 | 4 607 |
| 0902 Plänterwald | 3,01 | 10 795 | 3 568 |
| 0903 Baumschulenweg * Späthsfelde
 | 4,82 | 17 076 | 3533 |
| 0904 Johannistal | 6,54 | 18 167 | 2 778 |
| 0905 Niederschöneweide* Späthsfelde
 | 3,49 | 10 294 | 2 950 |
| 0906 Altglienicke* Falkenberg
 | 7,89 | 26 332 | 3 337 |
| 0907 Adlershof* Wendenheide
 | 6,11 | 26 227 | 4 292 |
| 0908 Bohnsdorf* Falkenhorst
 | 6,52 | 10 800 | 1 656 |
| 0909 Oberschöneweide  | 6,18 | 18 517 | 2 996 |
| 0910 Köpenick * Altstadt
* Kietz Vorstadt
* Dammvorstadt
* Köpenick-Nord
* Amtsfeld-Kämmereiheide
* Köllnische Vorstadt
* Spindlersfeld
* Wendenschloß
 | 34,92 | 60 124 | 1 722 |
| 0911 Friedrichshagen* Hirschgarten
 | 14,02 | 17 492 | 1 248 |
| 0912 Rahnsdorf * Hessenwinkel
* Wilhelmshagen
 | 21,45 | 8 902 | 415 |
| 0913 Grünau | 9,13 | 5 425 | 594 |
| 0914 Müggelheim * Ludwigshöhe
* Siedlung Schönhorst
 | 22,22 | 6 468 | 291 |
| 0915 Schmöckwitz* Karolinenhof
* Rauchfangswerder
* Schmöckwitzwerder
 | 17,14 | 4 063 | 237 |

### Beliggenhet

Bydelen ligger sørøst i Berlin. Treptow-Köpenick er Berlins mest vann- og skogrike bydel med 36,4 % av arealet bestående av vann og innsjøer (som Müggelsee) og 43 % skog (som Müggelberge).

Infrastruktur
-------------

*Treptowers* markerer grensen mot bydelen Kreuzberg-Friedrichshain. Skulpturen i elven er *Molecule Man*.
Berlins lengste gate kalt Adlergestell (11,9 kilometer) går gjennom bydelen. I Alt-Treptow finnes de såkalte Treptowers som er Berlins høyeste kontorbygg med 31 etasjer.

Severdigheter
-------------

Slottet i Köpenick er en del av Kunstgewerbemuseum
Barokkslottet Köpenick med park, ligger sørøst i bydelen. Slottet inneholder en del av Berlins kunstindustrimuseum. Den store Treptowparken med det det sovjetiske krigsminnesmerket finnes i Alt-Treptow, nordvest i bydelen. I Bohnsdorf finnes boligkvarteret Gartenstadt Falkenberg som fra 2008 ført på UNESCOs liste over verdens kulturarv, forøvrig som en del av Modernistiske boligområder i Berlin. I ortsteilen Oberschöneweide finnes friluftscenen Kindl-Bühne Wuhlheide og Volkspark Wuhlheide.

Treptow-Köpenick i folklore og kunst
------------------------------------

Uttrykket Køpenickiade som er synonymt med «lureri», stammer fra historien om skomakeren Wilhelm Voigt (1849-1922) som var arrestert og dømt for en rekke lovbrudd som tyveri, bedrageri og falsk forklaring. Berømt ble han for sin foretaksomhet 16. oktober 1906 da han forkledde seg som kaptein i hæren, og fulgt av en tropp soldater han hadde rekruttert i Tegel og lurt til å følge seg, lyktes i å arrestere selveste borgermesteren i Köpenick og sikre seg byens pengekasse med 4 000 *Mark*. Han instruerte soldatene i å holde vakt i en time, og fikk dermed tid til å kle seg om i sivilt antrekk og forsvinne med pengene.

Referanser
----------

1. ↑  Statistikk fra Amt für Statistik Berlin-Brandenburg
2. ↑  *A shoemaker leads German soldiers in a robbery*
3. ↑  «Wilhelm Voigt»

Eksterne lenker
---------------

* (de) Offisielt nettsted Rediger på Wikidata

* (en) Treptow-Köpenick – kategori av bilder, video eller lyd på Commons Rediger på Wikidata

* (en) Bezirk Treptow-Köpenick – galleri av bilder, video eller lyd på Commons Rediger på Wikidata

| * v
* d
* r
Berlins bydeler |
| --- |
| Charlottenburg-Wilmersdorf • Friedrichshain-Kreuzberg • Lichtenberg • Marzahn-Hellersdorf • Mitte • Neukölln • Pankow • Reinickendorf • Spandau • Steglitz-Zehlendorf • Tempelhof-Schöneberg • Treptow-Köpenick | Flagge des Landes Berlin |

Portal: Tyskland

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** VIAF **·** GND **·** LCCN **·** GeoNames
 |